สวัสดีค่ะ พอดีมีอาการจุดแดงเป็นกลุ่มๆขึ้นตามตัวมาประมาณ 2 อาทิตย์แล้วค่ะ แต่ไม่มีอาการคัน อยากสอบถามว่าอาการแบบนี้อันตรายหรือไม่คะ ปกติมีอาการเลือดจาง ไม่มีโรคประจำตัวค่ะ
สวัสดีค่ะ อาการจุดแดงคันใต้ผิวหนังอาจเกิดจาก-การเกาที่รุนแรง ทำให้มีเส้นเลือดฝอยชั้นใต้ผิวหนังแตก-เกล็ดเลือดต่ำ-จุดเลือดออกจากผิวหนังบาง แต่มักพบในผู้สูงอายุการให้ได้การวินิจฉัยที่แน่นอนควรไปให้แพทย์ตรวจเพื่อเห็นรอยโรคจริงร่วมกับเจาะเลือดดูระดับเกล็ดเลือดเพิ่มเติมว่าต่ำกว่าปกติหรือไม่ เม็ดเลือดขาวหรือเม็ดเลือดแดงอยู่ในระดับที่ผิดปกติหรือเปล่าถ้าเป็นเรื่องเส้นเลือดฝอยแตกจากการเกา อาการมักค่อยๆทุเลาไปได้ ถ้าไม่ไปเกาเพิ่มการดูแลตัวเองเบื้องต้น ระวังการกระทบกระแทก ไม่เกาที่ผิวแรงๆ และสังเกตเรื่องเลือดออกผิดปกติทางช่องทางอื่นเช่นถ่ายเป็นเลือด หรือถ่ายดำ อาเจียนเป็นเลือด หรือเวลามีแผลแล้วใช้เวลามากกว่า 10-15 นาทีกว่าเลือดจะหยุดไหล ถ้ามีอาการเหล่านี้แสดงว่าอาจมีภาวะเลือดออกง่ายจริงๆควรไปพบแพทย์ทันที